el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el pl el en el en el en el en el en el en en en el el en el en el el en en el el
Η 15η αγωνιστική θα μπορούσε να έχει τίτλο “χαμένες ευκαιρίες”. Αρκετές ομάδες είχαν τη δυνατότητα να αλλάξουν την τύχη τους και απέτυχαν. Πάμε να δούμε αναλυτικά τις περιπτώσεις.
Οι Broncos είχαν απέναντι τους το δυσκολότερο από τα υπολειπόμενα παιχνίδια μέχρι το τέλος της κανονικής σεζόν. Το γεγονός ότι αυτό ήταν εντός έδρας και με αντίπαλους τους Chargers αποδεικνύει πόσο εύκολο πρόγραμμα είχαν. Χωρίς τον Welker και τα σημαντικά 3rd down που ολοκληρώνει, η ομάδα του Manning έχασε το παιχνίδι με σχετικά εύκολο τρόπο, από την ομάδα του … Philip Rivers. Η άμυνα των Broncos μόνο αισιοδοξία δεν προσφέρει στο Denver,ενώ μετά από την πρώτη εντός έδρας ήττα, το πλεονέκτημα έδρας στα playoffs δεν καθησυχάζει κανέναν. Τα αδύνατα σημεία της ομάδας είναι πάρα πολλά, ειδικότερα στην άμυνα. Επιπλέον ο Peyton Manning παρουσιάζει διπροσωπία απέναντι στις καλές και κακές ομάδες. Πλέον οι Broncos διατηρούν τη Νο1 θέση στην AFC, αρκεί να μην αυτοκτονήσουν στους επόμενους εκτός έδρας αγώνες με Texans και Raiders αντίστοιχα.
Παρά την απουσία του Gronk, παρά τα συνεχόμενα πλήγματα σοβαρών και λιγότερο σοβαρών τραυματισμών, οι Patriots οφείλουν να χτυπούν το κεφάλι τους στον τοίχο μετά την ήττα κόντρα στους Dolphins. Μετά την ήττα των Broncos την Πέμπτη, οι Pats είχαν 3 ολόκληρες ημέρες για να δώσουν τον κρισιμότερο παιχνίδι της χρονιάς απέναντι σε μία αποδυναμωμένη ομάδα. Σε καμία περίπτωση το ενδεχόμενο προβάδισμα των Patriots δε θα σήμαινε και αυτόματη εξασφάλιση της Νο1 θέσης της AFC, μιας και έχουν ακόμα να ταξιδέψουν στην Βαλτιμόρη. Στο θεωρητικό κομμάτι η αδύναμη O-line των Dolphins θα έδινε τη δυνατότητα στους DEs των Pats να ασκήσουν αρκετή πίεση και να σταματήσουν τον QB Tannehill. Κάτι τέτοιο δεν έγινε παρά το γεγονός ότι οι DEs είναι η μόνη γραμμή στην άμυνα που οι Pats δεν έχουν τραυματισμούς. Εκτός από το pass rush όμως, η άμυνα παρουσίασε αδυναμίες παλαιότερων χρόνων στη secondary καθώς και αδυναμία να δημιουργήσει turnovers. Αποτέλεσμα ήταν η επίθεση των Pats να μην μπορεί να βρει την endzone χωρίς τον Gronk και να μένει στους 20 πόντους, παρά την πολύ καλή εμφάνιση της επίθεσης. Η ήττα ήρθε το απόγεμα της Κυριακής και μέχρι τα ξημερώματα της Δευτέρας και την ήττα των Bengals, οι Patriots νόμιζαν ότι έχασαν εκτός από την ευκαιρία να ανέβουν στην 1η θέση και την 2η θέση που εξασφαλίζει μία εβδομάδα bye στα playoffs.
H νίκη στο Pittsburgh θα ήταν υπέρβαση γι’ αυτή τη νεαρή ομάδα, η οποία θα τους έβαζε σε θέση οδηγού για τη 2η θέση και την αυτόματη πρόκριση στο 2o γύρο των Playoffs. Όμως τα λάθη κυρίως της επίθεσης ήταν εκείνα που οδήγησαν στην απογοήτευση του 20-30. Παρά τις επιτυχίες της ομάδας κόντρα στους αντιπάλους εκτός της division, οι Bengals έχουν ήδη 2-3 ρεκόρ εντός της division και πλέον κινδυνεύουν ακόμα και με απώλεια της AFC North μιας και οι Ravens βρίσκονται μόλις ένα παιχνίδι πίσω τους. Οι βλέψεις της ομάδας του Cincinnati θα φανούν την επόμενη αγωνιστική. Αν οι Bengals νικήσουν τους Vikings θα μπορούν να κάτσουν αναπαυτικά και να δουν το παιχνίδι ανάμεσα στους Ravens και τους Patriots στην βραδινή ζώνη της επόμενης Κυριακής. Αν οι Bengals υποστηρίξουν τους Patriots τότε θα το εκλάβω ως σημάδι φόβου εν όψη της αναμέτρησης με τους Ravens την τελευταία αγωνιστική, αν υποστηρίξουν τους Ravens τότε αυτό θα είναι σημάδι αυτοπεποίθησης. Στην πρώτη περίπτωση, αυτή της νίκης των Patriots, οι ravens θα μείνουν δύο παιχνίδια πίσω από τους Bengals οι οποίοι θα εξασφαλίσουν έτσι την division. Στη δεύτερη περίπτωση, αυτή της νίκης των Ravens, οι Bengals θα κρατούν στα χέρια τους την 2η θέση στην AFC αλλά θα κινδυνεύουν να πέσουν στην 6η σε περίπτωση ήττας απέναντι στους Ravens. Σε κάθε περίπτωση όμως, η ομάδα του Marvin Lewis θα πρέπει να συσπειρωθεί και να στηρίξει (τουλάχιστον προσωρινά) τον QB Andy Dalton εν όψη των 3ων διαδοχικών playoffs της ομάδας.
3. New Orleans Saints
Όταν πριν από δύο εβδομάδες οι Saints πήραν την εντός έδρας νίκη κόντρα στους Panthers, κάποιοι έσπευσαν να ανακηρύσσουν τους πρωταθλητές της NFC South. Ανάμεσα σ’ αυτούς τους κάποιους δεν ήταν οι Rams. Η ομάδα του Jeff Fischer νίκησε πανεύκολα τους Saints, έχοντας μάλιστα απουσίες και εκθέτοντας κάθε τους αδυναμία σε άμυνα και επίθεση. Οι αδυναμίες στην O-line, οι περιορισμένες επιλογές στη θέση του WR, η απειρία στη θέση του CB, όλα είχαν φανεί στις προηγούμενες αγωνιστικές αλλά κανείς δεν είχε δώσει έμφαση στην έκταση τους. Εκτός έδρας μάλιστα όλα τα προβλήματα της ομάδας μοιάζουν να πολλαπλασιάζονται. Την έδρα αυτή πλέον, κινδυνεύουν να χάσουν οι Saints σε περίπτωση που δεν νικήσουν στην Carolina την επόμενη αγωνιστική. Σίγουρα δεν είναι κάτι ακατόρθωτο, αλλά οι Saints θα προτιμούσαν να μην είχαν δώσει ελπίδες στους φιλόδοξους ανταγωνιστές τους.
Η λέξη Choke έχει ενσωματωθεί στο όνομα του Tony “Choke” Romo. Ο Romo που έχει παράδοση να δυσκολεύεται το μήνα Δεκέμβριο και να πελαγώνει τις κρίσιμες στιγμές ή όπως λένε και πέρα από τον Ατλαντικό να πνίγεται (choke), κάνει ότι μπορεί να δικαιώσει τα στερεότυπα. Αυτή τη φορά ήταν οι Green Bay Packers. Ομάδα με ελλείψεις σε πολλές θέσεις σε άμυνα και επίθεση, αλλά κυρίως χωρίς τον καλύτερο παίκτη του πρωταθλήματος Aaron Rodgers. Την τραγική άμυνα των Cowboys νίκησε ο 4ος κατά σειρά QB των Packers φέτος, Matt Flynn, ο οποίος ήδη έχει κοπεί από Oakland και Bills μέσα στη χρονιά. Η απογοήτευση είναι ακόμα μεγαλύτερη για τους Boys αν αναλογιστεί κανείς το μικρό χρονικό διάστημα της τεράστιας ανατροπής των Packers. Το 26-3 του ημιχρόνου, έγινε 37-36. 37 πόντοι, εντός έδρας από τον Matt Flynn! Μάλιστα οι Packers είχαν την ευκαιρία να γυρίσουν το παιχνίδι νωρίτερα. Στις αρχές του 4ου δεκαλέπτου το INT του στον Romo ήταν ως μη γενόμενο, αφαιρώντας από τους Packers να πάνε για το προσπέρασμα ξεκινώντας 10 γιάρδες μακριά από την endzone και με το σκορ στο 24-29. Οι Cowboys στο ίδιο drive έκαναν το 24-36 αλλά και πάλι δεν ήταν αρκετό. Οι Packers μείωσαν σε 31-36 και περίμεναν ένα δώρο. Το δώρο το έκανε πάλι ο Romo, ο οποίος πέταξε ένα INT προσπαθώντας να κερδίσει με πάσα, αντί με το πιο ενδεδειγμένο run το 1st down και να γίνει ήρωας τελειώνοντας μόνος του το χρόνο και το παιχνίδι. Ο Δεκέμβριος όμως δεν είναι μήνας για να παίρνει κανείς ρίσκα στο Dallas  και ο Romo ανάγκασε πολλά κεφάλια στο Dallas να ξανασκύψουν, Οι Cowboys εξακολουθούν όμως να βρίσκονται ένα παιχνίδι πίσω από τους Eagles, χάρη στη συμβολή των Vikings. Πλέον οι Cowboys πρέπει να κάνουν ότι και πριν την Κυριακή, δηλαδή το απόλυτο στα δύο επόμενα παιχνίδια με Redskins και Eagles για να περάσουν στα playoffs. Παρά το γεγονός ότι οι στόχοι της ομάδας δεν έχουν αλλάξει, το κλίμα στην ομάδα είναι πιο βαρύ από ποτέ.
To Detroit είναι μία αθλητική πόλη που έχει περάσει πολλά. Από την πρόωρη αποχώρηση του Barry Sanders, τις τραγικές επιλογές του Matt Millen μέχρι το 0-16 ρεκόρ της σεζόν 2008. Αυτό που γίνεται όμως φέτος ξεπερνά τα όρια του υποφερτού. Οι Lions έχουν κυριαρχήσει εντός της division, έχοντας ρεκόρ 4-1. Μπορεί κάποιες από τις νίκες αυτές να συνέβησαν την περίοδο που οι Bears και οι Packers είχαν προβλήματα με τραυματισμούς στη θέση του QB, αλλά αυτό δε μειώνει το επίτευγμα της ομάδας του Jim Schwartz. Μετά την επικράτηση επί των Bears τη 10η αγωνιστική, η οποία τους έδωσε 1,5 νίκη διαφορά από το δεύτερο, οι Lions έχουν καταρρεύσει. Σε μία division που θα μπορούσαν άνετα να είχαν ήδη μαθηματικά εξασφαλίσει, βρίσκονται πλέον στην 3η θέση πίσω και από τους Packers του Matt Flynn. Οι ήττες από PIT, PHI και BAL δεν ήταν συντριβές, αλλά η αποκαρδιωτική εμφάνιση της ομάδας έδινε την εντύπωση της συντριβής. Από τη μία τα αμέτρητα Turnovers, από την άλλη τα flags που δεν επέτρεπαν στην άμυνα να σταματήσει τις αντίπαλες επιθέσεις. Θύμα της κάτω βόλτας των Lions αποτελεί και ο Calvin “Megatron” Johnson, ο οποίος έκανε ανεπίτρεπτα drops στον αγώνα κόντρα στους Ravens. Οι Lions έχουν δύο ακόμα αγώνα για να ανατρέψουν την κατάσταση. Πρώτα στην έδρα τους απέναντι στους Giants και στη συνέχεια στη Μινεσότα εναντίον των Vikings. Αν οι Eagles τους κάνουν τη χάρη και νικήσουν τους Bears, μαζί με μία λογική ήττα των Packers (ο Rodgers δύσκολα θα επιστρέψει), τότε οι Lions μπορούν να κερδίσουν τη division νικώντας και τα δύο τελευταία τους παιχνίδια. Εκτός από τους βραχυπρόθεσμους και προφανείς λόγους, μερικοί στην οικογένεια του Detroit έχουν παραπάνω λόγους να κυνηγήσουν τη λύτρωση. Πρώτος και καλύτερος, ο προπονητής της ομάδας Jim Schwartz ο οποίος συνέβαλε τα μέγιστα στο να φτάσουν οι Lions στο επίπεδο που βρίσκονται τώρα, αλλά δείχνει ότι δεν μπορεί να τους οδηγήσει στο επόμενο επίπεδο. Δεύτερος υποψήφιος για εξιλέωση είναι ο Matt Stafford, ο οποίος έχασε μόνος του παιχνίδια και γι’ αυτό είναι δέκτης έντονης αμφισβήτησης. Τέλος ο Calvin Johnson που έχει βαρεθεί να ξεπερνάει τις προσδοκίες όλων, οφείλει να ηγηθεί μίας ομάδας η οποία όταν τον βλέπει να δυσκολεύεται χάνει την αυτοπεποίθηση της. Για να μη χαθεί άλλη μία σεζόν, η ομάδα πρέπει να ξεφύγει από το Choking mode, στο οποίο βρίσκεται τον τελευταίο μήνα!
Previous Post Champagne Supernova's notebook: Περί ανέμων και υδάτων..
Next Post Τα match ups του wild card γύρου
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.